CELEX: 31992D0353
Language: el
Date: 1992-06-11 00:00:00
Title: 92/353/ΕΟΚ: Απόφαση της Επιτροπής της 11ης Ιουνίου 1992 για τον καθορισμό των κριτηρίων ή αναγνώρισης των οργανώσεων και ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή

Avis juridique important

|

31992D0353

92/353/ΕΟΚ: Απόφαση της Επιτροπής της 11ης Ιουνίου 1992 για τον καθορισμό των κριτηρίων ή αναγνώρισης των οργανώσεων και ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή  

Επίσημη Εφημερίδα αριθ. L 192 της 11/07/1992 σ. 0063 - 0065 Φινλανδική ειδική έκδοση: Κεφάλαιο 3 τόμος 43 σ. 0078  Σουηδική ειδική έκδοση: Κεφάλαιο 3 τόμος 43 σ. 0078 

ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Ιουνίου 1992  για τον καθορισμό των κριτηρίων ή αναγνώρισης των οργανώσεων και ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή  (92/353/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/427/ΕΟΚ του Συμβουλίου της 26ης Ιουνίου 1990 σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών (1), και ιδίως το άρθρο 4 παράγραφος 2 στοιχείο α),  Εκτιμώντας:  ότι σε όλα τα κράτη μέλη τα γενεαλογικά βιβλία τηρούνται ή συντάσσονται είτε από οργανώσεις ή ενώσεις είτε από επίσημες υπηρεσίες- ότι, ως εκ τούτου, πρέπει να καθορισθούν τα κριτήρια έγκρισης ή αναγνώρισης των εν λόγω οργανώσεων ή ενώσεων-  ότι σύμφωνα με το άρθρο 4 παράγραφος 1 στοιχείο α) της οδηγίας 90/427/ΕΟΚ, τα προβλεπόμενα κριτήρια πρέπει να εξασφαλίζουν ότι οι εγκεκριμένες ή αναγνωρισμένες οργανώσεις ή ενώσεις, τηρούν τις αρχές που καθορίζονται από την οργάνωση ή την ένωση που  τηρεί το γενεαλογικό βιβλίο της φυλής-  ότι η αίτηση έγκρισης ή αναγνώρισης πρέπει να υποβάλλεται από την οργάνωση ή την ένωση στις αρμόδιες αρχές του κράτους μέλους στο έδαφος του οποίου έχει την έδρα της-  ότι όταν μία οργάνωση ή ένωση ανταποκρίνεται σε ορισμένα κριτήρια και έχει καθορίσει τους στόχους της, πρέπει να αναγνωρίζεται ή να εγκρίνεται επίσημα από τις αρχές του κράτους μέλους στις οποίες υπέβαλε την αίτησή τους-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για να εγκριθούν ή αναγνωριστούν επίσημα οι οργανώσεις ή ενώσεις που τηρούν ή συτάσσουν γενεαλογικά βιβλία πρέπει να υποβάλουν την αίτησή τους στις αρχές του κράτους μέλους στο έδαφος του οποίου έχουν την έδρα τους.  Άρθρο 2  1. Οι αρχές του ενδιαφερόμενου κράτους μέλους πρέπει να εγκρίνουν ή αναγνωρίζουν επίσημα κάθε οργάνωση ή ένωση που τηρεί ή συντάσσει γενεαλογικά βιβλία, εάν ανταποκρίνεται στους όρους που προβλέπονται στο παράρτημα.  2. Ωστόσο, σ' ένα κράτος μέλος όπου υπάρχουν, για μια φυλή, μία ή περισσότερες εγκεκριμένες ή επίσημα αναγνωρισμένες οργανώσεις ή ενώσεις, οι αρχές του ενδιαφερόμενου κράτους μέλους έχουν τη δυνατότητα να μην αναγνωρίσουν μια νέα οργάνωση ή ένωση:  α) όταν η τελευταία θέτει σε κίνδυνο τη διατήρηση της φυλής ή προκαλεί διαταραχές στην λειτουργία του προγράμματος βελτίωσης ή διαλογής μιας ήδη υπάρχουσας οργάνωσης ή ένωσης,  ή  β) εάν τα ιπποειδή αυτής της φυλής μπορούν να εγγραφούν ή καταχωρηθούν σ' ένα ειδικό τμήμα ενός γενεαλογικού βιβλίου που τηρείται από οργάνωση ή ένωση η οποία τηρεί, ιδίως για το τμήμα αυτό, τις αρχές που καθορίζονται στο σημείο 3 στοιχείο β) του  παραρτήματος από την οργάνωση ή την ένωση που τηρεί το γενεαλογικό βιβλίο καταγωγής της εν λόγω φυλής.  3. Τα κράτη μέλη ενημερώνουν την Επιτροπή για τις επίσημες εγκρίσεις ή αναγνωρίσεις που παρέχουν καθώς και εκείνες που δεν έχουν γίνει αποδεκτές.  4. Όταν δεν γίνεται αποδεκτή για μια οργάνωση ή ένωση σ' ένα κράτος μέλος μια επίσημη έγκριση ή επίσημη αναγνώριση, πρέπει να γνωστοποιούνται γραπτώς οι λόγοι της απόρριψης στην ένωση ή την οργάνωση.  Άρθρο 3  Οι αρχές του ενδιαφερόμενου κράτους μέλους αποσύρουν την έγκριση ή την επίσημη αναγνώριση από μία οργάνωση ή ένωση που τηρεί το γενεαλογικό βιβλίο όταν δεν ανταποκρίνεται πλέον με σταθερό τρόπο στους όρους που προβλέπονται στο παράρτημα.  Άρθρο 4  Η παρούσα απόφαση απευθύνεται στα κράτη μέλη: Βρυξέλλες, 11 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 224 της 18. 8. 1990, σ. 55.    ΠΑΡΑΡΤΗΜΑ  Για να εγκριθούν ή αναγνωριστούν επίσημα, οι οργανώσεις και ενώσεις που τηρούν γενεαλογικά βιβλία, συντάσσουν τμήματα γενεαλογικών βιβλίων ή συντάσσουν γενεαλογικά βιβλία για τα καταχωρημένα ιπποειδή, πρέπει:  1. να έχουν νομική προσωπικότητα σύμφωνα με την ισχύουσα νομοθεσία του κράτους μέλους όπου υποβάλλεται η αίτηση:  2. να ανταποκρίνεται στα κριτήρια των ελέγχων που πραγματοποιούνται από τις αρμόδιες αρχές όσον αφορά:  α) την αποτελεσματικότητα της λειτουργίας τους-  β) την τήρηση των αρχών που καθορίζονται σύμφωνα με το σημείο 3 στοιχείο β) από την οργάνωση ή την ένωση που τηρεί το βιβλίο καταγωγής της φυλής, όταν πρόκειται για οργάνωση ή ένωση που δεν τηρεί το βιβλίο καταγωγής της φυλής-  γ) την ικανότητά τους να διενεργούν τους ελέγχους που είναι αναγκαίοι για την τήρηση του γενεαλογικού βιβλίου-  δ) τη δυνατότητα να διαθέτουν ένα δυναμικό ιπποειδών επαρκές για την υλοποίηση του προγράμματος βελτίωσης, διαλογής ή για την εξασφάλιση της διατήρησης της φυλής όταν τούτο κρίνεται αναγκαίο-  ε) την ικανότητά τους να διαθέτουν τα δεδομένα (π.χ. όσον αφορά τις επιδόσεις) που είναι αναγκαία για την υλοποίηση του προγράμματος βελτίωσης διαλογής ή διατήρησης της φυλής-  3. να έχουν θεσπίσει τις αρχές σχετικά:  α) με το σύστημα για τη διάθεση των σχετικών δεδομένων (π.χ. όσον αφορά τις επιδόσεις), που επιτρέπουν την εκτίμηση των ιπποειδών με σκοπό τη βελτίωση, την επιλογή ή τη διατήρηση της φυλής-  β) επιπλέον, όταν πρόκειται για οργάνωση ή ένωση που τηρεί το γενεαλογικό βιβλίο καταγωγής της φυλής, με:  - το σύστημα καταχώρησης,  - τον καθορισμό των χαρακτηριστικών της φυλής (ή των φυλών) ή του πληθυσμού που καλύπτεται από το γενεαλογικό βιβλίο,  - το βασικό σύστημα αναγνώρισης των ιπποειδών,  - τον καθορισμό των βασικών στόχων διαλογής,  - τη διαίρεση του γενεαλογικού βιβλίου, εάν υπάρχουν πολλές λεπτομέρειες εγγραφής των ιπποειδών στο βιβλίο, ή εάν υπάρχουν πολλές λεπτομέρειες ταξινόμησης των ιπποειδών που είναι εγγεγραμμένα στο βιβλίο,  - τους ανιόντες προγόνους από ένα ή περισσότερα άλλα γενεαλογικά βιβλία όταν αυτό κρίνεται αναγκαίο-  4. να διαθέτουν καταστατικό που προβλέπει κυρίως να μην γίνονται διακρίσεις μεταξύ των εκτροφέων. Στην περίπτωση, εντούτοις, που υπάρχουν για την ίδια φυλή, στο έδαφος της Κοινότητας, πολλές οργανώσεις ή ενώσεις που καλύπτουν το σύνολο του εδάφους  αυτού, το καταστατικό μιας οργάνωσης ή ένωσης μπορεί να προβλέπει την υποχρέωση να γεννιούνται τα ιπποειδή σε καθορισμένο έδαφος για να γίνεται η διαδικασία εγγραφής τους με βάση τη δήλωση γέννησης. Ο περιορισμός αυτός δεν ισχύει για την εγγραφή των  ιπποειδών αναπαραγωγής.